
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK



KLASA: 112-02/26-01/04 
URBROJ: 2140-5-02-26-1
Pregrada, 29.7.2026.


Na temelju članka 19., stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine”, broj 86/08, 61/11, 4/18, 112/19 i 17/25), a sukladno članku 53.a, stavku 1. Zakona o lokalnoj i područnoj (regionalnoj) samoupravi („Narodne novine”, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), gradonačelnik Grada Pregrade raspisuje


JAVNI NATJEČAJ
za imenovanje pročelnika


Imenuje se PROČELNIK UPRAVNOG ODJELA ZA FINANCIJE I GOSPODARSTVO GRADA PREGRADE – 1 izvršitelj na neodređeno vrijeme, uz obvezan probni rad u trajanju od tri mjeseca.

Na ovaj Javni natječaj za imenovanje pročelnika (dalje u tekstu: Natječaj) mogu se ravnopravno prijaviti kandidati oba spola, a riječi i pojmovi koji imaju rodno značenje, korišteni u ovom Natječaju, odnose se jednako na muški i ženski rod, bez obzira na to jesu li korišteni u muškom ili ženskom rodu.
        
	Opći uvjeti za prijam u službu su:
· punoljetnost,
· hrvatsko državljanstvo,
· zdravstvena sposobnost za obavljanje poslova radnog mjesta.	

	Osim općih uvjeta za prijam u službu, kandidati za radno mjesto pročelnika Upravnog odjela za financije i gospodarstvo Grada Pregrade moraju ispunjavati sljedeće posebne uvjete:

· sveučilišni diplomski studij ili sveučilišni integrirani prijediplomski i diplomski studij ili stručni diplomski studij polja ekonomije, poljoprivrede ili polja politologije, 
· najmanje 5 godina radnog iskustva na odgovarajućim poslovima, 
· organizacijske sposobnosti i komunikacijske vještine potrebne za uspješno upravljanje upravnim tijelom, 
· položen državni ispit odgovarajuće razine, 
· znanje rada na osobnom računalu. 

	Osoba koja ima potrebno radno iskustvo na odgovarajućim poslovima, a nema položen državni ispit propisane razine, može biti imenovana pod uvjetom da ispit položi u zakonskom roku.

	Pročelnikom upravnog odjela ne može biti imenovana osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

	U prijavi na javni natječaj navode se osobni podaci podnositelja (osobno ime, adresa stanovanja, broj telefona, odnosno mobitela i e-mail adresa) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz pisanu prijavu, podnositelji prijave dužni su priložiti sljedeće priloge koji mogu biti i u neovjerenim preslikama, a prije imenovanja, odabrani kandidat predočit će izvornik:
-	životopis, 
-	dokaz o hrvatskom državljanstvu (važeća osobna iskaznica, putovnica, vojna iskaznica ili domovnica) ili Elektronički zapis iz Knjige državljana,
-	dokaz o traženoj razini obrazovanja i struci (diploma, potvrda ili uvjerenje),
-	dokaz o položenom državnom ispitu propisane razine (svjedodžba ili uvjerenje),
-	dokaz o ukupnom radnom iskustvu (ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje), 
-	dokaz o radnom iskustvu na odgovarajućim poslovima u trajanju od najmanje pet godina, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, pod uvjetom da je navedeno radno iskustvo evidentirano u Elektroničkom zapisu o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca).

	Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno priložiti pisane dokaze o tom statusu te imaju prednost u odnosu na ostale kandidate samo pod jednakim uvjetima.

Kandidat koji može ostvariti pravo prednosti pri zapošljavanju prema članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21), članku 48.f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata („Narodne novine“, broj 84/21) i članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20), dužan se u prijavi na javni natječaj pozvati na to pravo te je uz prijavu dužan priložiti propisanu dokumentaciju prema posebnom zakonu i ima prednost u odnosu na ostale kandidate samo pod jednakim uvjetima.

Kandidat koji ostvaruje pravo na prednost pri zapošljavanju sukladno članku 101. Zakona o pravima hrvatskih branitelja iz Domovinskog rata i članova njihovih obitelji, uz prijavu na javni natječaj dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja: https://branitelji.gov.hr/zaposljavanje-843/843. 

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na javni natječaj dužan je, osim dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nije koristio pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužan je, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom.

Kandidat koji ostvaruje pravo na prednost pri zapošljavanju sukladno članku 47. Zakona o civilnim stradalnicima iz Domovinskog rata, uz prijavu na javni natječaj dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva branitelja: https://branitelji.gov.hr/zaposljavanje-843/843.

Natječajni postupak obuhvaća prethodnu provjeru znanja i sposobnosti putem pisanog testiranja, provjere praktičnog rada (provjera znanja rada na osobnom računalu) i intervjua.

Prethodnoj provjeri znanja i sposobnosti mogu pristupiti kandidati koji ispunjavaju formalne uvjete iz Natječaja. 

Ako podnositelj prijave ne pristupi prethodnoj provjeri, smatra se da je povukao prijavu na Natječaj.

Na službenoj mrežnoj stranici Grada Pregrade www.pregrada.hr (Natječaji) objavit će se opis poslova i podaci o plaći za radno mjesto koje se popunjava ovim Natječajem, način obavljanja prethodne provjere znanja i sposobnosti kandidata i iz kojeg je područja te pravni i drugi izvori za pripremanje kandidata za prethodnu provjeru znanja i sposobnosti. 

Povjerenstvo za provedbu Javnog natječaja za imenovanje pročelnika Upravnog odjela za financije i gospodarstvo Grada Pregrade utvrdit će listu kandidata koji ispunjavaju formalne uvjete iz Natječaja te će na službenoj mrežnoj stranici Grada Pregrade objaviti mjesto i vrijeme održavanja prethodne provjere znanja i sposobnosti, najmanje pet (5) dana prije održavanja prethodne provjere znanja i sposobnosti.

Pisane prijave na Natječaj s obveznim prilozima podnose se u roku od 8 dana od dana objave Natječaja u „Narodnim novinama”, na adresu: Grad Pregrada, Ulica Josipa Karla Tuškana 2, 49218 Pregrada, Povjerenstvo za provedbu Javnog natječaja za imenovanje pročelnika Upravnog odjela za financije i gospodarstvo, s naznakom: 

“Javni natječaj za imenovanje pročelnika Upravnog odjela za financije i gospodarstvo 
Grada Pregrade”
 
Urednom prijavom smatra se prijava koja sadrži sve podatke i priloge navedene u Natječaju.

Osoba koja nije podnijela pravodobnu i urednu prijavu ili ne ispunjava formalne uvjete iz Natječaja, ne smatra se kandidatom prijavljenim na Natječaj i o istome će biti obaviještena.

[bookmark: _Hlk198540904]Kandidat koji bude izabran, pozvat će se da u primjerenom roku, a prije donošenja Rješenja o imenovanju, dostavi uvjerenje nadležnog suda da se protiv njega ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike drugih dokaza o ispunjavanju formalnih uvjeta iz Natječaja, uz upozorenje da se nedostavljanje traženih isprava smatra odustankom od imenovanja.

U roku od 60 dana od isteka roka za podnošenje prijava na Natječaj, donijet će se Rješenje o imenovanju pročelnika ili Odluka o obustavi Javnog natječaja.

Prijava i prilozi koje su podnijele osobe u prijavi na ovaj Natječaj postaju sastavni dio službenog predmeta Grada Pregrade te se iste neće vraćati, već će se čuvati u skladu s odredbama važećeg Pravilnika o zaštiti i obradi arhivskog i registraturnog gradiva Grada Pregrade (KLASA: 036-01/15-01/01, URBROJ: 2214/01-02-15-1) od 20. listopada 2015. godine.

Pravna osnova za prikupljanje osobnih podataka iz prijave i priložene dokumentacije uz prijavu je članak 6., stavak 1. (c) Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka, „GDPR“), odnosno, obrada je nužna radi poštovanja pravnih obveza voditelja obrade koje se sastoje u nužnosti poštivanja odredaba članka 19. i 19.a Zakona o službenicima i namještenicima u lokalnoj i područnoj (regionalnoj) samoupravi i drugih posebnih propisa prilikom provođenja ovog Natječaja, a podnošenjem prijave smatra se da je kandidat upoznat/suglasan s navedenim. 

Ostale informacije o voditelju obrade i obradi osobnih podataka mogu se pronaći na mrežnoj stranici Grada Pregrade www.pregrada.hr /Informacije/Zaštita osobnih podataka.

Osobni podaci podnositelja prijave dostupni iz prijave i priložene dokumentacije uz prijavu prikupljaju se i obrađuju isključivo u svrhu i radi provođenja natječajnog postupka za imenovanje pročelnika upravnog odjela.

O rezultatima  natječaja kandidati će biti obaviješteni javnom objavom Rješenja o imenovanju izabranog kandidata na službenoj mrežnoj stranici Grada Pregrade www.pregrada.hr  (Natječaji).

Dostava rješenja svim kandidatima smatra se obavljenom istekom osmog dana od dana javne objave rješenja na službenoj mrežnoj stranici Grada Pregrade www.pregrada.hr  (Natječaji).




GRADONAČELNIK

Goran Vukmanić, v. r. 





DOSTAVITI:
1. „Narodne novine“, službeni list Republike Hrvatske, oglasni dio, za objavu,
2. Upravni odjel za opće poslove i društvene djelatnosti, za objavu na mrežnoj stranici Grada Pregrade,
3. Pismohrana.

